Diari Oficial de la Generalitat Valenciana


Sumari del DOGV 9049, del 26-03-2021 (2021/3097)

RESOLUCIÓ de 17 de març de 2021, la Direcció General de Recursos Humans de la Conselleria de Sanitat Universal i Salut Pública, per la qual s'anuncia convocatòria pública per a la provisió de la plaça de comissionat o comissionada de la Conselleria de Sanitat Universal i Salut Pública del Departament de Salut de Torrevieja (lloc número 45776), dependent de la Conselleria de Sanitat Universal i Salut Pública, pel procediment de lliure designació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9049

Data del DOGV
:   26-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/3097


Data del document
:   17-03-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 17 de març de 2021, la Direcció General de Recursos Humans de la Conselleria de Sanitat Universal i Salut Pública, per la qual s'anuncia convocatòria pública per a la provisió de la plaça de comissionat o comissionada de la Conselleria de Sanitat Universal i Salut Pública del Departament de Salut de Torrevieja (lloc número 45115), dependent de la Conselleria de Sanitat Universal i Salut Pública, pel procediment de lliure designació. [2021/3097]  
  
  
En virtut de la competència atribuïda per l'article 17 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
Convocar, pel procediment de lliure designació, la plaça de comissionat de la Conselleria de Sanitat Universal i Salut Pública del Departament de Salut de Torrevieja (núm. lloc 45763), dependent de la Conselleria de Sanitat Universal i Salut Pública, amb subjecció a les següents  
  
  
Bases de la convocatòria  
  
1. Característiques generals  
Les funcions a desenvolupar seran les reflectides en el Decret 30/2012, de 3 de febrer, del Consell, pel qual es modifica l'estructura, funcions i règim retributiu del personal directiu d'institucions sanitàries de la Conselleria de Sanitat Universal i Salut Pública.  
El règim retributiu serà el fixat en el Decret 30/2012, de 3 de febrer, del Consell, pel qual es modifica l'estructura, funcions i règim retributiu del personal directiu d'institucions sanitàries de la Conselleria de Sanitat Universal i Salut Pública.  
1.3. L'acompliment del lloc és incompatible amb l'exercici de qualsevol altra activitat pública o privada, segons el que es disposa en la legislació vigent sobre incompatibilitats del personal al servei de les administracions públiques. No obstant això, podrà realitzar activitat assistencial no retribuïda en el seu propi centre, quan es tracte de personal que venia desenvolupant aquest tipus de prestació.  
1.4. Característiques del lloc  
Lloc de treball: comissionat de la Conselleria de Sanitat Universal i Salut Pública del Departament de Salut de Torrevieja (núm. lloc 45004).  
  
Conselleria/organisme: Conselleria de Sanitat Universal i Salut Pública.  
Centre de destí: Unitat de Comissionat Departament de Torrevieja.  
  
Localitat del lloc: Torrevieja.  
Naturalesa: estatutària.  
Forma de provisió: lliure designació.  
Classificació: A1-28-B.  
2.1. Posseir la nacionalitat espanyola o de qualsevol altre Estat membre de la Unió Europea, així com d'aquells estats als quals, en virtut de tractats internacionals celebrats per la Unió Europea i ratificats per Espanya, siga aplicable la lliure circulació de persones treballadores. Així mateix, podran participar, qualsevol que siga la seua nacionalitat, els qui siguen cònjuges d'espanyols i de nacionals d'altres estats membres de la Unió Europea, sempre que no estiguen en separació de dret, i els seus descendents i els seus cònjuges sempre que no estiguen en separació de dret, siguen menors de vint-i-un anys o majors d'aquesta edat dependents.   
2.2. Estar en possessió de la titulació universitària corresponent al grup de classificació professional A1, de conformitat amb el que es disposa en la normativa vigent, així com tenir capacitat adequada per a l'acompliment del càrrec.  
2.3. Tenir la condició de personal estatutari amb plaça en propietat en els serveis de Salut, personal funcionari/ària de carrera, o personal laboral fix seleccionat en processos selectius de les Administracions pública, que presten serveis en centres sanitaris de titularitat pública, i en aquest cas quedaran en la situació administrativa que els corresponga.  
No obstant això, podrà participar també amb caràcter excepcional, personal alié a l'administració o amb vinculació de caràcter temporal en aquesta, sempre que complisquen amb els requisits enunciats anteriorment. En aquest cas el nomenament no podrà excedir del temps establit contractualment, i haurà de presentar la persona designada una memòria anual en la qual donarà compte a la persona titular de la conselleria competent en matèria de sanitat del resultat de la gestió efectuada i dels objectius reeixits en relació amb els fixats prèviament. Així mateix, qui es designe haurà d'acreditar una especial experiència o qualificació en gestió sanitària d'alt nivell. La provisió s'efectuarà conforme al règim laboral d'alta direcció regulat en el Reial decret 1382/1985, d'1 d'agost.  
2.4. No haver sigut separada mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial per a exercir funcions similars a les que exercia en la plaça de la qual haguera sigut separada o inhabilitada. En el cas de ser nacional d'un altre estat, no trobar-se inhabilitat/ada o en situació equivalent, ni haver sigut sotmés/esa a sanció disciplinària o equivalent que impedisca en el seu estat, en els mateixos termes, l'accés a l'ocupació pública.  
  
3. Sol·licituds.  
3.1. Les persones que vulguen participar-hi hauran d'emplenar la sol·licitud d'admissió d'acord amb el model que figura a través del següent enllaç:  
http://www.gva.es/downloads/publicados/in/31434\_bi.pdf  
  
Posteriorment i una vegada emplenada aquesta sol·licitud, s'haurà de presentar en alguna de les unitats de registre de les direccions territorials de la Conselleria de Sanitat Universal i Salut Pública a Alacant (c/ Girona, núm. 26); Castelló de la Plana (plaça Hort dels Corders, núm. 12) i València (Gran Via Ferran el Catòlic, núm. 74) i Gerència de Departament de Salut d'Alcoi (plaça d'Espanya núm. 2); o mitjançant qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques. En el cas de presentar-la en una oficina de correus, es farà en un sobre obert perquè la instància siga datada i segellada abans de ser certificada.  
3.2. La consignació de dades falses en la instància o en la documentació registrada pels aspirants suposarà la pèrdua de plaça a més de les mesures legals que corresponga aplicar.  
3.3. El termini de presentació de sol·licituds serà de 20 dies hàbils comptats a partir de l'endemà de la publicació de la present resolució en el Diari Oficial de la Generalitat Valenciana.  
  
3.4. En la sol·licitud es consignaran les següents dades:  
Dades personals.  
Currículum professional, inclosos preferentment els mèrits acadèmics i/o experiència professional en l'acompliment de càrrecs directius en institucions sanitàries o lloc de treball amb funcions similars al que es concursa.  
Memòria explicativa de les línies fonamentals i objectius a aconseguir en la plaça que se sol·licite.  
  
4. Procediment de selecció  
4.1. Una vegada recopilades totes les sol·licituds en la Direcció General de Recursos Humans de la Conselleria de Sanitat Universal i Salut Pública, es realitzarà la valoració de documents aportats pels concursants. Aquesta avaluació es durà a terme per una Comissió de Valoració constituïda a aquest efecte en els termes que es fixen en la normativa aplicable.  
4.2. Després de la valoració dels candidats/ates realitzada per la Comissió de Valoració a través dels currículum aportats, podrà procedir-se, si escau, a l'entrevista personal. Finalitzada la selecció, s'elevarà proposta de nomenament a la consellera de Sanitat Universal i Salut Pública per a la seua resolució.  
Els interessats disposaran d'un termini de 10 dies hàbils a comptar des de l'endemà de la publicació de l'esmentada proposta per a realitzar les al·legacions que estimen pertinents.  
  
5. Valoració de mèrits  
Valoració del treball desenvolupat. Acompliment de llocs de treball que tinguen similitud amb el contingut tècnic i especialització del lloc sol·licitat.  
Realització i valoració d'una memòria del lloc de treball. La memòria consistirà en una anàlisi del lloc de treball sol·licitat, les seues característiques, condicions, mitjans necessaris, propostes de millora en el desenvolupament de les funcions i totes aquelles altres qüestions que l'aspirant considere d'interés o importància. La seua extensió no podrà excedir els 20 folis.  
Entrevista, de caràcter potestatiu, a la qual es fa referència en el punt 4.2 de la present convocatòria. Es realitzarà davant la comissió avaluadora una entrevista. L'entrevista serà pública i es realitzarà en acte únic o en el menor nombre de sessions necessàries amb la menor dilació possible en el temps. En l'entrevista es comprovaran i valoraran els coneixements del lloc de treball sol·licitat, així com l'aptitud, eficàcia i experiència professional de l'aspirant i totes les circumstàncies que calga per al millor desenvolupament de les funcions. Es valorarà, a més, la capacitat d'iniciativa, productivitat i nivell de responsabilitat.  
  
  
6. Resolució i adjudicació de la plaça  
6.1. La convocatòria podrà ser declarada deserta, per acord motivat, quan no concórreguen sol·licitants idonis per al seu acompliment.  
6.2. En el cas que les persones elegides renunciaren al càrrec abans de la presa de possessió, es formularà nova proposta de nomenament.  
  
6.3. La persona que haguera sigut seleccionada per a ocupar el lloc objecte de la present convocatòria quedarà en la situació administrativa que li corresponga segons la seua vinculació i règim jurídic de procedència.  
6.4. El personal nomenat per a l'acompliment d'un lloc de treball per lliure designació podrà ser destituït discrecionalment per l'autoritat que va acordar el seu nomenament.  
  
7. Recursos  
La present convocatòria, les seues bases i els actes administratius que siguen dictats en la seua execució podran ser impugnats pels interessats potestativament mitjançant el recurs de reposició, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com mitjançant el recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de la publicació de l'acte contra el qual es recorre, de conformitat amb el que es disposa en l'article 123 de la Llei 39/2015, d'1 d'octubre, del procediment administratiu comú de les administracions públiques i els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es faça servir qualsevol altre recurs que per al seu dret estime convenient.  
  
Vàlencia, 17 de març de 2021.- La directora general de Recursos Humans: Carmen López Delgado.